Help! (album)

Help! er det femte britiske albumet og tiende amerikanske albumet til The Beatles, og soundtrackalbumet til filmen med samme navn. Albumet ble produsert av George Martin for EMIs Parlophone Records og inneholder (i sin originale britiske form) syv sanger som dukket opp i filmen Help! (inkludert singlene «Help!» og «Ticket to Ride»), og syv som ikke var med i filmen.
I 2003 ble albumet rangert som nummer 332 på Rolling Stone Magazines liste over «The 500 Greatest Albums of All Time».


== Musikk ==
Dette albumet inneholder Paul McCartney-balladen «Yesterday». Sanger som Lennons «You've Got to Hide Your Love Away» indikerer innflytelsen av Bob Dylan og folkemusikk. Også sanger som «I've Just Seen a Face» viste at The Beatles' sound hadde modnet til en utvelgelse som hadde begynt å nå utenfor grensene på hva som hadde blitt sett på som rockemusikk. Flere sanger fra Beatles for Sale fra 1964, såvel som «I'll Cry Instead» fra A Hard Day's Night, hadde lent seg i en mer country & western-retning. Men «I've Just Seen a Face» var nesten ren country, spilt inn i et såpass kjapt tempo at det kunne vært bluegrass, om det ikke hadde vært for utelatelsen av banjo og fele. I de senere årene sa Lennon at tittelsporet til albumet var et oppriktig rop for hjelp, ettersom presset på The Beatles' berømmelse og hans egen elendighet (som han senere kalte sin «fat Elvis»-periode) begynte å bygge seg opp, og at han nektet å forandre det fra en lavtempo-sang, noe i likhet med stilen til Roy Orbisons «Only the Lonely» og til en høytempo popsang som et resultat av kommersielt press.
George Harrison bidro med «I Need You» og «You Like Me Too Much». Dette var Harrisons første komposisjoner som ble inkludert på et av The Beatles album siden «Don't Bother Me», fra With The Beatles fra 1963.


=== Tilbaketrukne sanger ===
Noen få sanger som var ment for inkludering i filmen ble ikke brukt, på grunn av Beatles' forslag. Lennon og McCartney skrev «If You've Got Trouble» for at Ringo Starr skulle synge den, men han likte den ikke. McCartneys «That Means a Lot» ble ikke brukt fordi han mente den ikke var spilt inn perfekt nok. Lennon hadde samme meningen om sin egen «Yes It Is», men sangen endte opp som B-siden til «Ticket to Ride». «You Like Me Too Much» og «Tell Me What You See» ble tatt vekk fra filmen av Richard Lester, selv om de dukket opp på albumet.
Mye senere, i juni 1965, ble sangen «Wait» spilt inn for albumet. Men alle fire Beatlene syntes sangen var for kjedelig. «Wait» endte opp på albumet Rubber Soul, da en ekstra sang var nødvendig for å fylle albumet.


== Albumomslag ==
Albumomslaget er et bilde av gruppen som holder armene sine i posisjoner for å stave et ord i semafor. Ifølge omslagsfotografen Robert Freeman: «I had the idea of semaphore spelling out the letters HELP. But when we came to do the shot the arrangement of the arms with those letters didn't look good. So we decided to improvise and ended up with the best graphic positioning of the arms.»På den britiske Parlophone-utgivelsen ble bokstavene til 'NUJV', mens den delvis omarrangerte amerikanske utgaven på Capitol Records ble til 'NVUJ'.
De følgende semaforstavelsene viser den korrekte stavelsen av 'HELP'.


== CD-utgivelse ==
Albumet ble utgitt på CD i 1987, hvor 14-sangers sporlisten fra Storbritannia ble brukt. Albumet hadde tidligere kun vært tilgjengelig som en importvare i USA før dette, nå ble den britiske versjonen også gjort tilgjengelig i USA på både LP og kassett, den 21. juli 1987. Som med CD-utgivelsen av albumet Rubber Soul fra 1965, fikk Help!-CD-en en mer moderne digital stereoremiks av albumet, gjort av George Martin. En av de mest merkverdige forandringene er ekkoet lagt til Dizzy Miss Lizzy, noe som ikke var tilstede på den originale miksen på LP. Noen få kanadiske CD-versjoner av Rubber Soul og Help! bruker den originale miksen, antagelig feilaktig.
De remasterede CD-ene fra 2009 kommer til å inneholde George Martin-miksen fra 1987 på stereoversjonen, mens monodisken vil inneholde den originale monomiksen fra 1965, såvel som stereomiksen fra 1965.


== Sporliste ==
Alle sanger er skrevet av John Lennon og Paul McCartney, unntatt hvor annet er angitt.


=== Side en ===
Alle sanger på side en er med i filmen.

«Help!» – 2:18
«The Night Before» – 2:33
«You've Got to Hide Your Love Away» – 2:08
«I Need You» (George Harrison) – 2:28
«Another Girl» – 2:05
«You're Going to Lose That Girl» – 2:17
«Ticket to Ride» – 3:10


=== Side to ===
«Act Naturally» (Johnny Russell, Voni Morrison) – 2:29
«It's Only Love» – 1:54
«You Like Me Too Much» (George Harrison) – 2:35
«Tell Me What You See» – 2:36
«I've Just Seen a Face» – 2:04
«Yesterday» – 2:03
«Dizzy Miss Lizzy» (Larry Williams) – 2:53


== Amerikansk utgave ==
Den amerikanske versjonen, bandets åttende utgivelse på Capitol Records og nummer ti i alt (i USA), inkluderer sanger fra selve filmen såvel som noen utvalg av instrumentale og orkestrerte sanger komponert av Ken Thorne og fremført av The George Martin Orchestra, og er en av de første gangene det har blitt brukt en indisk sitar på et popalbum. «Ticket to Ride» er den eneste sangen på den amerikanske utgivelsen som er i duophonic stereo (også kjent som «falsk stereo») gjenprossessert fra  monomiksen. Albumet er tilgjengelig på CD, som en del av samleboksen The Capitol Albums, Volume 2.


=== Sporliste ===
Alle spor er skrevet av Lennon-McCartney, unntatt hvor annet er angitt.


==== Side en ====
«Help!» (med Ken Thornes James Bond Theme instrumentale arrangement rett før den egentlige sangen starter)
«The Night Before»
«From Me to You Fantasy» (instrumental) (Lennon-McCartney; arrangert av Ken Thorne)
«You've Got to Hide Your Love Away»
«I Need You» (George Harrison)
«In the Tyrol» (instrumental) (Ken Thorne)


==== Side to ====
«Another Girl»
«Another Hard Day's Night» (instrumental) (Lennon-McCartney; arrangert av Ken Thorne)
«Ticket to Ride»
Medley: «The Bitter End» (Ken Thorne)/«You Can't Do That» (instrumental) (Lennon-McCartney; arrangert av Ken Thorne)
«You're Gonna Lose That Girl» (som navnsatt av Capitol Records)
«The Chase» (instrumental) (Ken Thorne)


== Personell ==
Ifølge Mark Lewisohn og Allan W. Pollack.
John Lennon: Hoved-, harmoni- og bakgrunnsvokal; rytme- og elektriske gitarer; elektrisk piano og Hammondorgel; perkusjon.
Paul McCartney: Hoved-, harmoni- og bakgrunnsvokal; lead-, akustisk- og bassgitarer; elektrisk og akustisk piano og guiro.
George Harrison: Hoved- og bakgrunnsvokal; lead-, rytme- og akustiske gitarer; perkusjon.
Ringo Starr: Trommer, perkusjon, hoved- og bakgrunnsvokal.
George Martin: Piano og produksjon.
John Scott: Fløyter på «You've Got to Hide Your Love Away».Strengekvartett på «Yesterday», som arrangert av George Martin med Paul McCartney.


== Utgivelse historie ==


== Referanser ==


== Eksterne lenker ==
(en) Help! på Discogs 
(en) Help! på MusicBrainz 
(en) Help! på Spotify 
(en) Help! på AllMusic 
Help! (filmen) på IMDb
The Beatles' kommentarer på hver eneste sang
Innspillingsdata og notater om mono/stereomiksene og remiksene
En diskusjon om semaphore
Mer semaphore
Diskusjon om kanadiske CD kopier av Help! og Rubber Soul